เรื่องร้องเรียน: มีการขายอาหารบริเวณปากซอยจันทร์ 19 ซึ่งเป็นบริเวณที่ไม่ได้รับอนุญาตให้เป็นจุดผ่อนผันในการขายสินค้าและอาหารบริเวณทางเท้า  และยังมีการตั้งโต๊ะทานอาหาร บริเวณซอย กีดขวางทางเข้าออก ทำให้ประชาชนในซอยจันทน์ 19 เกิดความเดือนร้อน และคับข้องใจในการสันจรไปมา และอยากให้ตรวจสอบเอกสารการรับรองการประกอบกิจการการขายอาหาร และผู้สัมผัสอาหาร ว่ามีการรับรองถูกต้องตามประกาศกฎกระทรวงสาธารณสุขหรือไม่ และกทม.ในฐานะองค์กรปกครองส่วนท้องถิ่น ได้ดำเนินการตรวจสอบ หรือให้คำแนะนำในการประกอบอาหาร หรือการจัดหาสถานที่สำหรับขายอาหารให้กับร้านค้า บริเวณปากซอยจันทน์ 19 หรือไม่ ผลเป็นประการใดกรุณตอบกลับด้วย ขอบคุณครับ
การดำเนินการของเจ้าหน้าที่: ได้แจ้งเจ้าของร้านให้จัดเก็บโต๊ะเก้าอี้ไม่ให้ตั้งวางกีดขวางทางสัญจรพร้อมกำชับไม่ให้นำมาตั้งวางอีก กรณีเปิดร้านชายอาหารจักได้ประสานฝ่ายสิ่งแวดล้อมเพื่อตรวจสอบการประกอบกิจการขายอาหารต่อไป ทั้งนี้จะได้ตรวจสอบกวดขันต่อเนื่องต่อไป
ความเห็นของผู้แจ้ง: ขอขอบพระคุณ และขอให้กำลังใจในการพัฒนาเมืองสู่กรุงเทพเมืองแห่งความน่าอยู่
พื้นที่: แขวงช่องนนทรี เขตยานนาวา กรุงเทพมหานคร